**Milan** „**Junior**" **Zimnýkoval** (\* 31. január 1978, Snina), je slovenský televízny a rozhlasový moderátor.

Zo života
---------

Je synom vojaka a učiteľky na základnej škole. Desať rokov tancoval vo folklórnom súbore Zemplín v Michalovciach. V júni 2012 sa oženil s televíznou produkčnou Antóniou Gondovou, ktorá po svadbe prijala priezvisko Zimnýkoval. Spolu žijú v Bratislave a vychovávajú dcéru Alexandru.

Štúdium
-------

Po maturite na Gymnáziu Pavla Horova v Michalovciach začal študovať na Filozofockej fakulte Prešovskej univerzity, odbor dejepis-angličtina.

Kariéra
-------

Milan „Junior" Zimnýkoval sa do povedomia ľudí dostal predovšetkým ako rozhlasový moderátor. V rádiách pracuje od roku 1997, keď začínal v internátnom rozhlasovom štúdiu PaF (1997 – 2003), pokračoval v prešovskom rádiu Flash (1998 – 2004) a od roku 2004 pôsobí ako moderátor Fun rádia. Práve v jednej z najpočúvanejších rozhlasových staníc si Junior prešiel viacerými reláciami, najväčšiu priazeň poslucháčov si však získal ako súčasť moderátorského tímu Junior a Marcel. Dvojica si svojím vtipom, zmyslom pre improvizáciu a pohotovosťou zabezpečila priazeň fanúšikov aj za hranicami Slovenska.
V roku 2009 Milan Zimnýkoval a Marcel Forgáč začali moderovať popoludňajšiu šou v rádiu, od roku 2013 sa poslucháčom prihovárajú každé ráno od šiestej do desiatej v rannom vysielaní. V roku 2013 nahradili Olivera Andrásyho a Elenu Vacvalovú v televíznom programe Nikto nie je dokonalý, spolu odmoderovali tiež ostatné dva ročníky úspešnej talentovej šou Česko Slovensko má talent, vysielanej súčasne televíznou stanicou Prima Live a TV JOJ.

Televízna kariéra
-----------------

Televízny debut Milana Zimnýkovala v úlohe moderátora patril zábavno-spoločenskému magazínu No Problem, vysielanému vo verejnoprávnej televízii a v roku 2001 ocenenému cenou Prix Danube. Ako moderátor sa podieľal na úspechu viacerých divácky obľúbených formátoch, spolu s Lindou Wagnerovou moderovali Teleráno vysielané TV Markíza, po boku herečky a moderátorky Kristíny Farkašovej zas zažiaril v programe Legendy Popu, ktorú Slovenská televízia vysielala v období rokov 2011 – 2013.

V priebehu rokov niekoľkokrát moderoval MISS UNIVERSE SR, odovzdávanie cien Športovec roka. Účinkoval tiež v relácii Čo ja viem a Pomaly ďalej zájdeš. Už niekoľko rokov je moderátorskou hviezdou televízie JOJ. Okrem spomínanej talentovej šou a zábavnej šou Nikto nie je dokonalý sa dobrej sledovanosti teší aj rodinná kuchárska relácia Moja mama varí lepšie ako tvoja (odvysielaných už bolo viac ako 500 epizód). Začiatkom júna 2017 začal nakrúcať svoj druhý vlastný súťažno-zábavný program *Heslo* (TV JOJ) a výpravnú zoznamovacou šou TAKE ME OUT (TV JOJ a TV Prima), kde tentokrát vytvoril moderátorský tandem s Jakubom Prachařom. Za svoju prácu je pravidelne nominovaný na cenu OTO v kategórii Moderátor/ka TV programov a Telkáč roka.

Zaujímavosťou je, že sa aktuálne objavuje až v štyroch formátoch spoločnosti Freemantle (Česko Slovensko má talent, Take Me Out, Moja Mama Varí Lepšie ako tvoja a Heslo).

Účinkovanie v televíznych programoch
------------------------------------

* 2021: Bez servítky (rozprávač)
* 2017: Zem spieva (hosť)
* 2017: Moja mama varí lepšie ako tvoja (moderátor)
* 2017: Nikto nie je dokonalý (moderátor)
* 2017: Take me out (moderátor)
* 2017: Heslo (moderátor)
* 2017: Všetko, čo mám rád (hosť)
* 2016: Česko Slovensko má talent (moderátor)
* 2016: Športovec roka 2016 (moderátor)
* 2016: Uhádni môj vek (hosť)
* 2016: Neskoro večer (hosť)
* 2016: 90-60-90 program výročia RTVS (hosť)
* 2015: Česko Slovensko má talent (moderátor)
* 2015: Moja mama varí lepšie ako tvoja (moderátor)
* 2015: Pomaly ďalej zájdeš (hosť)
* 2014: Čo ja viem (hosť)
* 2014: Daj si čas (moderátor)
* 2014: Športovec roka (moderátor)
* 2014: Úsmev ako dar 2014 (moderátor)
* 2014: 15 minútový kuchár a hostia (hosť)
* 2013: Nikto nie je dokonalý (moderátor)
* 2013: Galavečer Miss Universe (moderátor)
* 2012: Galavečer Miss Universe (moderátor)
* 2012: Hotel Paradise – Noc v raji (moderátor)
* 2011: Legendy popu (moderátor)
* 2009: Bez servítky (hosť)
* 2006: Chart One (moderátor)

Referencie
----------

1. 1 2  OTRIOVÁ, Jana. Moderátor Milan Junior Zimnýkoval má k Snine vrelý vzťah. *SME* (Bratislava: Petit Press), 2014-07-17. Dostupné online [cit. 2017-06-29]. ISSN 1335-4418.
2. ↑  MASICOVÁ, Miroslava. Milan Junior Zimnýkoval: Som chlapec z oboch strán Vihorlatu. *SME* (Bratislava: Petit Press), 2016-10-08. Dostupné online [cit. 2017-06-29]. ISSN 1335-4418.
3. ↑  SITA. Moderátor Zimnýkoval z Legiend popu je otcom. Má Alexandru. *Pravda* (Bratislava: Perex), 2013-07-16. Dostupné online [cit. 2017-06-29]. ISSN 1336-197X.
4. ↑   *Milan „Junior" Zimnýkoval* [online]. joj.sk, [cit. 2017-06-29]. Dostupné online. Archivované 2016-08-10 z originálu.

Externé odkazy
--------------

* Milan Zimnýkoval v Česko-Slovenskej filmovej databáze

| * z
* d
* u
Duá |
| --- |
| Herecké duá | 
* Attal et Zardi (Henri Attal a Dominique Zardi)
* Franco a Ciccio (Franco Franchi a Ciccio Ingrassia)
* Gallagher and Shean (Ed Gallagher a Al Shean)
* Grosso et Modo (Guy Grosso a Michel Modo)
* Kaiser a Lábus (Oldřich Kaiser a Jiří Lábus)
* Lasica a Satinský (Milan Lasica a Július Satinský)
* Laurel a Hardy (Stan Laurel a Oliver Hardy)
* Les Frères ennemis (Teddy Vrignault a André Gaillard)
* Martin a Lewis (Dean Martin a Jerry Lewis)
* Noga a Skrúcaný (Miroslav Noga a Štefan Skrúcaný)
* Pat a Patachon (Carl Schenstrøm a Harald Madsen)
* Spencer a Hill (Bud Spencer a Terence Hill)
* Svěrák a Smoljak (Zdeněk Svěrák a Ladislav Smoljak)

 |
| Moderátorské duá | 
* Junior a Marcel (Milan Zimnýkoval a Marcel Forgáč)
* Sajfa a Adela (Matej Cifra a Adela Vinczeová)

 |